امریکايي کارپوهه: امریکا او پاکستان باید د تروریزم په خلاف جگړه کې اول خپل د نظر اخلاف ختم کړي
د پاکستان صدراعظم یوسف رضا گیلاني پرون اعلان وکړ ملک یې د ترهگرو په خلاف د څو بُعدي جگړې پر مخ بیولو نیت لري
د امریکا د مشرانو په جرگه کې د بهرنیو اړیکو د کمیټېرئیس، جو بایډن ویلي، د امریکا حکومت باید له پاکستان سره د تروریزم سره د مبارزېتر نامه لاندې مرستې ودروي تر څو چې هغه ملک په قبایلي سیمه کې د افراطیانو پهخلاف جدي اقدام نه وي کړی. په همدې باب او د سیمې د ځینو نورو مهمو مسایلو په بابمو دلته په واشنگټن کې د هریتیج په تحقیقاتي مرکز کې د جنوب آسیا د چارو له ماهرې،لیزا کرټیس سره مرکه کړې ده. له لیزا کرټیس نه مو په ابتدا کې پوښتنه وکړه چې کهامریکا له پاکستان سره خپلې نظامې مرستې ودروي، نو دا به په سیمه کې د افراطیانوپه مخنیوي که څه مرسته وکړي هغې وویل: "زما په فکر دغه پیشنهاد به د امریکا پالیسيپه یوه سمه خوا رهنمايي کړي. موږ باید پاکستانیانو ته وښیو چې د اوږده وخت لپارهددوی ملاتړ کوو. متحده ایالات ددې کار سابقه لري چې جنوبي آسیا ته یې تل شا کړېده. په ١٩٨٠مې لسیزې کې په افغانستان کېد شوروي اتحاد له ماتې وروسته همدا کار وشو. متحده ایالاتو له افغانستان اوپاکستان دواړو نه مخ واړاوه. په پاکستان کې دا عقیده ډیره ضعیفه ده چې امریکا بهله هغه ملک سره د اوږدې مودې لپاره متعهد پاتې شي. د بایډن پلان پاکستان ته یو ډولاطمنان ورکول دي". میرمن کرټس وايي، فکر نه کوي چې له پاکستان سره د امریکا دنظامي مرستو لپاره د شرایطو ټاکل به د وضعې له ښه کیدو سره مرسته وکړي. ددې په گمان اوس ضرورت ددې خبرې دی چې امریکااو پاکستان ستراتیژیک هدفونه مشخص کړي او دغو هدفونو ته د رسیدو لارې معلومې کړي. دا وايي، که روان حالت ته پام وکړو، کومې خبرې چې دپاکستان او طالبانو تر منځ روانې دي، امریکا ورته د شک په سترگه گوري. خو دواړوهیوادونو ته پکار دي چې په قبایلي سیمه کې د ترهگرو د مرکزونو د لمنځه وړلو لپارهمشترک کار وکړي. د جو بایډن د پیشنهاد له مخې، د پاکستان سره د نظامي مرستو ته د شرایطو د ټاکلو معنیدا ده چې له پاکستان څخه وغوښتل شي چې د ترهگرو په خلاف جدي اقدام وکړي. خوپاکستان بیا په خپله خاوره کې د تروریزم د موجودیت پړه د افغانستان په خوا کې دایتلافي ځواکونو په موجودیت وراچوي. له دې نه معلومیږي چې د سیمې په باب د پاکستان او امریکاپه نظرونو کې اختلاف موجود دی او باید کوښښ وشي چې دغه اختلاف ختم شي. د پاکستان صدراعظم یوسف رضا گیلاني پرون اعلان وکړ ملک یېد ترهگرو په خلاف د څو بُعدي جگړې پر مخ بیولو نیت لري. صدراعظم دا همویلي چې له سیمې نه د خارجي جگړه مارانو د ایستلو مسولیت به د قبایلي مشرانو پهغاړه وي. د چارو ماهرین دا څرگندونې د پاکستان په دریځ کې غټ بدلون بولي، ځکه چېنوي ملکي حکومت تر اوسه له طالبانو سره د سولې خبرې کولې. له لیزا کورټیس نه موپوښتنه وکړه چې ددې په عقیده، آیا د صدراعظم گیلاني دغه څرگندونې د پاکستان پهپالیسۍ کې لوی بدلون ښيي؟ هغې وویل: "فکر نه کوم چې قبایلي مشران دي ددې توان ولريچې دغه په وسلو سمبال او مجهز جگړه ماران دې له سیمې وباسي. افراطیان او یاغيطالبان په قبایلي سیمه کې لا هم د تقویه کیدو په حال کې دي. زما په باور باید ددغوعناصرو په خلاف له عسکري قوې څخه کار واخیستل شي". لیزا کرټیس وايي، د امریکا اندیښنه په همدې کې دي چېپاکستان غواړي له قبایلو نه خپل عسکر وباسي، په دې ډول هغو جگړه مارانو ته موقع پهلاس ورځي چې پر ایتلافي قواوو باندې د حملو لپاره افغانستان ته اوړي. هدف ته درسیدو لپاره امریکا او پاکستان ته پکار دي چې په خپلو کې خبری وکړي د نظر اختلافاتختم وکړي. او په سیمه کې د ترهگرو او افراطیانو په خلاف د مبارزې لپاره یوه منسجمهپالیسي تیاره کړي.